སྤྱན་འདྲེན་ཞུས་སྐབས་རྡོ་རྗེ་ཤུགས་ལྡན་གྱི་ཕྱག་མཛོད་བློ་བཟང་ཡེ་ཤེས་ལ་ཕྱག་ནས་གནང་།༧གོང་ས་ཆེན་པོ་མཆོག་བྲོས་སྐབས་ཉེན་ཁ་འབྱུང་ན་ཕྱག་ནས་དེ་སྲེག་པ་དང་རྡོ་རྗེ་ཤུགས་ལྡན་གྱིས་དཀའ་ངལ་དང་བར་ཆད་སོགས་ལས་ཐར་བའི་འཕྲིན་ལས་གནང་ཞེས་བཀའ་གནང་།རྡོ་རྗེ་ཤུགས་ལྡན་གྱིས་ཕྱག་རྒྱན་མཁན་ཟུར་ངག་དབང་གྲགས་པ་རིན་པོ་ཆེ་མཆོག་ལ་གནང་།ཕྱག་རྒྱན་ནི་སྐུ་གསོལ་ཞུས་སྐབས་གྱོན་པའི་ལག་གདུབ་ཞིག་རེད།དེ་ལ་མིག་གསུམ་གྱི་བཟོ་བཀོད་ཡོད།དེ་ནི་༧གོང་ས་ཆེན་པོ་མཆོག་དང་ཆིབས་ཞབས་ཚོ་བྲོས་སྐབས་བར་ཆད་མི་ཡོང་བའི་ཆེད་དུ་རེད།༧སྐྱབས་རྗེ་ཁྲི་བྱང་རིན་པོ་ཆེ་མཆོག་ནས་༧གོང་ས་མཆོག་འགྲུལ་བཞུད་སྐབས་མཉམ་འགྲོ་དང་སྲུང་སྐྱོབ་ཆེད་སེར་སྨད་སྤོམ་ར་ཁང་ཚན་ནས་གྲྭ་བ་འདེམ་སྒྲུབ་གནང་།